हनी सिंह ने टीवी पर दस्तक दे दी है. उनका शो रॉ स्टार स्टार प्लस पर शुरू हो चुका है. इस शो को लेकर उन्हें सोनाक्षी सिन्हा ने खास शुभकामना संदेश भेजा है. उन्होंने वीडियो में कैद करके अपना यह मैसेज हनी को भेजा है. इस वीडियो में उन्होंने माना है कि उनके दिन की शुरुआत हनी सिंह के गानों से होती है.





वे कहती हैं, मैं हमेशा से हनी सिंह की फैन रही हूं. ज्यादातर लोगों के दिन की शुरुआत भक्ति गीतों से होती है लेकिन मेरे दिन की शुरुआत यो यो हनी सिंह के गानों को सुनते हुए होती है. जल्द ही सोनाक्षी और हनी सिंह एक म्यूजिक वीडियो में नजर आएंगे.





हनी सिंह की दोस्त सोनाक्षी ने रैपर की तारीफ करते हुए उन्हें एक सिक्योर वर्कर कहा. उन्होंने हनी सिंह को शुभकामनाएं दी कि इंडियाज रॉ स्टार के रूप में वे जिस प्रतिभा की तलाश कर रहे हैं वे उन्हें मिले.